S-445/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 31. maí 2010 á hendur K-kk-þgf A-kk-þgf K-kk-þgf, kt. 000000-0000, Lágseylu 12, Reykjanesbæ:

„I. (008-2009-2440)

Fyrir fíkniefnalagabrot, með því að hafa haft 4,1 g af amfetamíni í vörslum sínum er hann geymdi í náttborðsskúffu, ofan á stofuborði og undir sófa í stofu heimilis hans að Suðurgötu 29, Reykjanesbæ og lögregla fann við húsleit föstudaginn 06. mars 2009.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II. (008-2009-7823)

Fyrir fíkniefnalagabrot, með því að hafa haft 0,81 g af amfetamíni í vörslum sínum er hann geymdi undir framstuðara bifreiðarinnar BI532 er var lagt á bifreiðarstæði við Hellubraut í Grindavík og lögregla fann við leit föstudaginn 17. júlí 2009.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

III. (008-2009-8460)

Fyrir umferðarlagabrot, með því að hafa laugardaginn 1. ágúst 2009, ekið bifreiðinni PF620, undir áhrifum ávana- og fíkniefna (Amfetamín í blóði 415 ng/ml), á Hafnargötu við hús nr. 52, Reykjanesbæ.

Telst háttsemi þessi varða við 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

IV. (008-2009-8460)

Fyrir fíkniefnalagabrot, með því að hafa haft 7,36 g af amfetamíni í vörslum sínum er hann geymdi í sokk sínum og hann framvísaði lögreglu laugardaginn 1. ágúst 2009 á Hafnargötu við hús nr. 52, Reykjanesbæ.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verður dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006.

Þá er þess krafist að ákærði verði dæmdur til að sæta upptöku á 12,27 g af amfetamíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.“

Ákærði sótti ekki þing og boðaði ekki forföll en í fyrirkalli, sem var gefið út 15. júní 2010 og birt 26. júní 2010, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í júlí 1988. Samkvæmt framlögðu sakavottorði var hann dæmdur 29. júní 2009 til greiðslu 115.000 króna sektar fyrir ölvunarakstur og akstur án ökuréttinda og var hann jafnframt sviptur ökurétti í 10 mánuði frá 24. september 2009 að telja.

Áðurgreindur dómur var birtur ákærða 24. september 2009 eða eftir að hann framdi brot sitt samkvæmt ákærulið III. Ber því að gera ákærða refsingu fyrir það brot eins og um fyrst brot væri að ræða. Refsing ákærða er ákveðin með hliðsjón af ákvæðum 77. gr. almennra hegningarlaga nr. 19/1940.

Að framangreindu virtu þykir refsing ákærða hæfilega ákveðin 400.000 króna sekt í ríkissjóð, sem greiðist innan fjögurra vikna frá dómsbirtingu, ella sæti ákærði fangelsi í 24 daga. Þá er ákærði sviptur ökurétti í sjö mánuði frá 23. júlí 2010 að telja.

Þá er ákærða gert að sæta upptöku á 12,27 g af amfetamíni sem lögregla lagði hald á við rannsókn málsins.

Loks er ákærða gert að greiða 144.335 krónur í sakarkostnað.

Dóm þennan kveður upp R-kvk-nf B-kvk-nf héraðsdómari.

D ó m s o r ð:

Ákærði, K-kk-nf A-kk-nf K-kk-nf, greiði 400.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 24 daga.

Ákærði er sviptur ökurétti í sjö mánuði frá 23. júlí 2010 að telja.

Upptæk eru gerð 12,27g af amfetamíni.

Ákærði greiði 144.335 krónur í sakarkostnað.

R-kvk-nf B-kvk-nf

Rétt endurrit staðfestir.

Héraðsdómi Reykjaness 01.07.2010.